Diari Oficial de la Generalitat Valenciana


Sumari del DOGV 6351, del 09-09-2010 (2010/9591)

RESOLUCIÓ de 15 de març de 2010, de la directora general de Gestió del Medi Natural, per la qual s'autoritza una zona d'acampada, un punt d'informació ambiental i una àrea recreativa als terrenys municipals de la forest Vedat (serra del Reclot) del Pinós, a la província d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6351

Data del DOGV
:   09-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9591


Data del document
:   15-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * administració local

RESOLUCIÓ de 15 de març de 2010, de la directora general de Gestió del Medi Natural, per la qual s'autoritza una zona d'acampada, un punt d'informació ambiental i una àrea recreativa als terrenys municipals de la forest Vedat (serra del Reclot) del Pinós, a la província d'Alacant. [2010/9591]  
Vista la sol·licitud de l'Ajuntament del Pinós (Alacant) d'autorització d'una zona d'acampada, un punt d'informació ambiental i una àrea recreativa als terrenys municipals de la forest Vedat (serra del Reclot) del Pinós, a la província d'Alacant. Atés que s'hi ha seguit el tràmit en la forma prevista en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 10 i l'annex I del Decret 233/1994, de 8 de novembre, del Govern Valencià, pel qual es regulen les acampades i l'ús d'instal·lacions recreatives a les forests de la Comunitat Valenciana, i que en l'expedient consta l'informe favorable dels Serveis Territorials de Medi Ambient a Alacant. De conformitat amb el que estableix l'article 17 del Decret 139/2009, de 18 de setembre, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, i l'article 10.2 del Decret 233/1994, de 8 de novembre, del Govern Valencià, pel qual es regulen les acampades i l'ús d'instal·lacions recreatives a les forests de la Comunitat Valenciana, resolc:  
Primer  
Autoritzar la zona d'acampada, el punt d'informació ambiental i l'àrea recreativa a terrenys municipals de la forest Vedat (serra del Reclot) del Pinós, a la província d'Alacant, per un període de cinc anys comptadors des de la data de publicació en el Diari Oficial de la Comunitat Valenciana d'aquesta resolució, d'acord amb la memòria descriptiva i els plànols annexos que formen part integrant de l'expedient; la zona d'acampada i àrea recreativa s'identifiquen a les parcel·les 115, 118 i 119, del polígon 17, i a la parcel·la 230, del polígon 238, inscrites en el Registre de la Propietat del Pinós a nom de l'Ajuntament del Pinós en el llibre 315, tom 1238, foli 94.  
Segon  
De conformitat amb el que disposa l'article 11 del Decret 233/1994, de 8 de novembre, del Govern Valencià, pel qual es regulen les acampades i l'ús d'instal·lacions recreatives a les forests de la Comunitat Valenciana, la zona d'acampada autoritzada i l'àrea recreativa han de complir les especificacions següents:  
a) Ha d'estar perfectament delimitada mitjançant fites, estaques o elements semblants, i se n'ha de senyalitzar també el perímetre amb els llistons corresponents.  
b) No s'hi poden utilitzar tanques metàl·liques ni altres tancaments artificials que donen lloc a una pantalla contínua o afecten negativament l'estètica del paisatge.  
c) Per a mantenir el màxim caràcter natural de l'àrea forestal, han d'incorporar-s'hi les mínimes instal·lacions. Aquestes s'han de construir amb materials i estils concordes amb el paisatge en què estan enclavats.  
d) L'emmagatzemament de residus s'ha d'efectuar en recipients de fàcil neteja, proveïts de tapa. La retirada de residus s'ha de realitzar amb la freqüència i els mitjans adequats i s'han de depositar als contenidors de l'Ajuntament del Pinós (Alacant) o en un abocador controlat.  
e) Ha d'haver-hi una franja perimetral de seguretat davant del risc d'incendis, amb les característiques tècniques que s'assenyalen d'acord amb les condicions del terreny.  
f) Ha de disposar d'aigua potable i de les instal·lacions sanitàries adequades.  
Tercer  
De conformitat amb el que disposa l'article 10 del Decret 233/1994, de 8 de novembre, del Govern Valencià, pel qual es regulen les acampades i l'ús d'instal·lacions recreatives a les forests de la Comunitat Valenciana, aquesta autorització pot ser renovada o anul·lada, depenent del seu estat de conservació i dels beneficis o perjudicis ocasionats a la massa forestal circumdant.  
Quart  
Notificar aquesta resolució a l'Ajuntament del Pinós i publicar-la en el Diari Oficial de la Comunitat Valenciana.  
Cinqué  
Aquesta resolució, que posa fi a la via administrativa, per raó del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pot ser recorreguda potestativament en reposició davant del mateix òrgan que l'ha dictada en el termini d'un mes comptador des de l'endemà de la notificació o publicació, o ser impugnada directament davant de l'ordre jurisdiccional contenciós administratiu de la Comunitat Valenciana en el termini de dos mesos comptadors des de l'endemà de la notificació o la publicació, de conformitat amb el que disposen els articles 10 i concordants de la Llei 29/98, de 13 de juny, reguladora de la Jurisdicció Contenciosa Administrativa.  
València, 15 de març de 2010.- La directora general de Gestió del Medi Natural: M.ª Ángeles Centeno Centeno.